
Capitolul 1 


1. Descoperirea lui lisus Hristos, pe care Dumnezeu l-a 
dat-o Lui, ca EI să le arate robilor Săi pe cele care trebuie să 
fie în grabă. Și a făcut-o cunoscută și a trimis-o prin Îngerul 
Său robului Său Ioannis, 

2. care a mărturisit cuvântul lui Dumnezeu și mărturia 
lui lisus Hristos și câte a văzut. 

3. Fericit este cel care citește și cei care aud cuvintele 
profeției acesteia și păzesc cele scrise în ea! Căci vremea este 
aproape. 

4. loannis, celor 7 Biserici care sunt în Asia: Har vouă și 
pace de la Dumnezeu, de la Cel care este și Cel care era și Cel 
care vine! Și de la cele 7 duhuri, care sunt înaintea tronului 
Său! 

5. Şi de la lisus Hristos, Martorul cel credincios, Întâiul- 
născut din morți și Stăpânitorul împăraților pământului! 
Care ne iubește pe noi și ne-a spălat pe noi de păcatele noas- 
tre în sângele Său. 

6. Și ne-a făcut pe noi împărăție, preoți ai lui Dumnezeu 
și ai Tatălui Său. Și a Lui este slava și puterea întru vecii 
vecilor. Amin. 

7. lată, vine cu norii! Și Îl va vedea pe El tot ochiul, cât 
și cei care L-au străpuns pe El. Și Îl vor jeli pe El toate semin- 
țiile pământului. Da, amin! 

8. „Eu sunt Alfa și Omega”, zice Domnul Dumnezeu, 
„Cel care este și Cel care era și Cel care vine, Atotţiitorul”. 

9. Eu, loannis, fratele vostru și părtașul vostru în necaz 
și în Împărăţie și în răbdarea în Hristos lisus, fost-am în 


insula care se cheamă Patmos, pentru cuvântul lui Dumne- 
zeu și pentru mărturia lui lisus Hristos. 

10. Fost-am întru Duhul în ziua cea domnească. Și am 
auzit glas mare dindărătul meu, ca de trâmbiţă, 

1. zicându-mi: „Cel care vezi, scrie întru carte! Și trimite 
acestea celor 7 Biserici, care sunt întru Efesos și întru Smirna 
și întru Pergamos și întru 'Tiatira și întru Sardis și întru Fila- 
delfia și întru Laodicia!. 

12. Și acolo m-am întors pentru a vedea glasul care vor- 
bea cu mine. Și m-am întors și am văzut 7 sfeșnice de aur, 

13. și, în mijlocul celor 7 sfeșnice, era Cineva asemenea 
Fiului omului, îmbrăcat cu veșmânt lung până la picioare și 
încins împrejurul sânilor cu brâu de aur. 

14. lar capul Său și perii capului Său erau albi ca lâna 
albă, ca zăpada. Și ochii Săi erau ca flacăra focului. 

15. Picioarele Sale erau asemenea aramei lucioase, ca 
arsă în cuptor. lar glasul Său era ca glasul de ape multe. 

16. Și având în mâna Sa cea dreaptă 7 stele. lar din gura 
Sa ieșind sabia cea ascuţită, cea cu două tăișuri. Și fața Sa era 
ca soarele care strălucește în toată puterea lui. 

17. Și când L-am văzut pe EI, am căzut la picioarele Lui 
ca mort. Și El a pus dreapta Sa peste mine, zicându-mi: „Nu 
te teme! Eu sunt Cel dintâi și Cel de pe urmă 

18. și Cel care sunt viu. Și am fost mort, și, iată, sunt viu 
întru vecii vecilor, amin! Și am cheile morții și ale ladului. 

19. Așadar, scrie pe care le-ai văzut și pe cele care sunt 
și pe cele care vor fi după acestea! 

20. lar taina celor 7 stele, pe care le-ai văzut în dreapta 
Mea, și a celor șapte sfeșnice de aur aceasta este: cele 7 stele 
sunt Îngerii celor 7 Biserici. lar sfeșnicele cele 7 sunt 7 Bise- 
rici. 


Capitolul 2 


1. Îngerului Bisericii din Efesos scrie: «Acestea zice Cel 
care ţine cele 7 stele în dreapta Sa, Cel care umblă în mijlocul 
celor 7 sfeșnice de aur: 

2, <Am cunoscut faptele tale și truda ta și răbdarea ta și 
că nu poţi să-i suporţi pe cei răi și că i-ai ispitit pe cei care își 
zic lor înșiși a fi apostoli, dar nu sunt, și i-ai aflat pe ei min- 
CINOȘI, 

3. și răbdare ai și ai suportat pentru numele Meu și nu 
ai renunțat, 

4. dar am împotriva ta, că dragostea ta cea dintâi ai 
părăsit-o. 

5. Așadar, amintește-ți de unde ai căzut și pocăiește-te 
și fă cele dintâi fapte ale tale! lar dacă nu, vin la tine curând 
și voi muta sfeșnicul tău din locul său, dacă nu ai să te po- 
câiești. 

6. Dar aceasta ai, că urăști faptele nicolaiţilor, pe care și 
Eu le urăsc. 

7. Cel care are ureche, să audă ce zice Duhul Bisericilor: 
"Celui care biruie îi voi da lui să mănânce din pomul vieţii, 
care este în Paradisul Dumnezeului Meu'!>». 

8. Și Îngerului Bisericii din Smirna scrie: «Acestea zice 
Cel dintâi și Cel de pe urmă, Care a fost mort și trăiește: 

9. <Am cunoscut faptele tale și necazul și sărăcia, dar 
bogat ești. Am cunoscut și blasfemia de la cei care își zic lor 
înșiși a fi iudei, și nu sunt, ci sinagoga lui Satanas. 

10. Nimic nu te teme de cele care ai să pătimești! lată, 
într-adevăr, diavolul are să arunce dintre voi întru temniță, 


pentru ca să fiți ispitiți! Și veţi avea necaz 10 zile. Fii credin- 
cios până la moarte și îţi voi da ţie cununa vieții! 

1. Cel care are ureche, să audă ce zice Duhul Biseri- 
cilor: "Cel care biruie nu are să aibă nedreptate din moartea 
cea de-a doua'"!>». 

12. Și Îngerului Bisericii din Pergamos scrie: «Acestea 
zice Cel care are sabia cea ascuţită, cea cu două tăișuri: 

13. <Am cunoscut faptele tale și unde locuiești: unde 
este tronul lui Satanas. Și ţii numele Meu și nu ai tăgăduit 
credința Mea în zilele în care a trăit Antipas, martorul Meu, 
cel credincios, care a fost omorât lângă voi, unde Satanas 
locuiește. 

14. Dar am împotriva ta pe cele puţine, căci ai acolo 
ținând de învăţătura lui Valaam, care l-a învăţat pe Balac să 
pună sminteală înaintea fiilor lui Israil și să mănânce cele 
jertfite idolilor și să curvească. 

15. Așa ai și tu, de asemenea, ţinând de învăţătura nico- 
laiţilor. 

16. Așadar, pocăiește-te! lar dacă nu, vin la tine curând 
și Mă voi război cu ei cu sabia gurii Mele. 

17. Cel care are ureche, să audă ce zice Duhul Biseri- 
cilor: "Celui care biruie îi voi da lui manna cea ascunsă și îi 
voi da lui piatra cea albă și pe piatră va fi scris numele cel 
nou, pe care nimeni nu l-a cunoscut, afară numai de cel care 
o primește'!>». 

18. Și Îngerului Bisericii din Tiatira scrie: «Acestea zice 
Fiul lui Dumnezeu, Cel care are ochii Săi ca flacăra focului și 
picioarele Sale asemenea aramei lucioase: 

19. <Am cunoscut faptele tale și iubirea și credința și slu- 
jirea și răbdarea ta și faptele tale, iar pe cele din urmă mai 
mult decât pe cele dintâi. 


20. Dar am împotriva ta că o lași pe femeia ta, pe lezabel, 
care își zice sieși profetesă, și învaţă și îi înșală pe robii Mei 
să curvească și să mănânce pe cele jertfite idolilor. 

21. Și i-am dat ei vreme pentru ca să se pocăiască și nu 
voiește să se pocăiască de curvia ei. 

22. lată, Eu o arunc pe ea întru pat, iar pe cei care prea- 
curvesc împreună cu ea întru necazul cel mare, dacă nu or să 
se pocăiască de faptele ei! 

23. Și pe fiii ei îi voi omorî cu moarte. Și vor cunoaște 
toate Bisericile că Eu sunt Cel care cercetez rinichii și inimile. 
Și vă voi da vouă, fiecăruia, după faptele voastre. 

24. Și vouă vă zic, celor rămași, celor din Tiatire, câți nu 
aveţi învățătura aceasta, care nu le-aţi cunoscut pe cele 
adânci ale lui Satanas, precum ziceţi, nu pun peste voi o altă 
greutate. 

25. Dar cei care o aveți, ţineţi-o până ce am să vin! 

26. Și celui care biruie și celui care ţine până la sfârșit 
faptele Mele, îi voi da lui putere peste neamuri. 

27. Și îi va păstori pe ei cu toiag de fier. Precum vasele 
cele de lut, așa va fi zdrobit. Precum și Eu am luat de la Tatăl 
Meu. 

28. Și îi voi da lui steaua cea de dimineaţă. 

29. Cel care are ureche, să audă ce zice Duhul Biseri- 
cilor!>». 


Capitolul 3 


1. Și Îngerului Bisericii din Sardis scrie: «Acestea zice Cel 
care are cele 7 duhuri ale lui Dumnezeu și cele 7 stele: <Am 
cunoscut faptele tale, căci nume ai că trăiești, dar ești mort. 

2. Fii priveghind și întărește-le pe cele rămase, care vo- 
iau a se lepăda! Căci nu am aflat faptele tale împlinite înain- 
tea Dumnezeului Meu. 

3. Așadar, adu-ţi aminte cum ai primit-o și ai auzit-o, și 
păzește-o și pocăiește-te! Deci, dacă nu ai să priveghezi, voi 
veni asupra ta ca hoțul și nu ai să cunoști în ce ceas voi veni 
asupra ta. 

4. Dar puţine nume ai în Sardis, care nu și-au murdărit 
veșmintele lor. Și vor umbla împreună cu mine în cele albe, 
căci vrednici sunt. 

5. Cel care biruie, acela se va îmbrăca în veșmintele cele 
albe. Și nu voi șterge numele său din cartea vieții și voi măr- 
turisi numele său înaintea Tatălui Meu și înaintea Îngerilor 
Săi. 

6. Cel care are ureche, să audă ce zice Duhul Biseri- 
cilor!>». 

7. Şi Îngerului Bisericii din Filadelfia scrie: «Acestea zice 
Cel Sfânt, Cel adevărat, Cel care are cheia lui David, Cel care 
deschide și nimeni nu va închide aceasta, dacă nu o va în- 
chide Cel care deschide și nimeni nu o va deschide: 

8. <Am cunoscut faptele tale. lată, am dat înaintea ta 
ușă deschisă, pe care nimeni nu poate să o închidă pe ea! Căci 
mică putere ai și ai păzit cuvântul Meu și nu ai tăgăduit nu- 
mele Meu. 


9. lată, dau din sinagoga lui Satanas, din cei care își zic 
lor înșiși a fi iudei și nu sunt, ci mint! lată, îi voi face pe ei ca 
să vină și să se închine înaintea picioarelor tale! Și or să cu- 
noască că te-am iubit pe tine, 

10. căci ai păzit cuvântul așteptării Mele. Dar și Eu te voi 
păzi pe tine de ceasul ispitei, cel care va să vină peste toată 
lumea, ca să-i ispitească pe cei care locuiesc pe pământ. 

1. Vin curând! Ține-o pe care o ai, pentru ca nimeni să 
nu ia cununa ta! 

12. Pe cel care biruie, îl voi face pe el stâlp în templul 
Dumnezeului Meu și afară nu mai are să iasă încă. Și voi scrie 
pe el numele Dumnezeului Meu și numele cetății Dumneze- 
ului Meu - al celei noi, lerusalimul, care coboară din cer, de 
la Dumnezeul Meu - și numele Meu cel nou. 

13. Cel care are ureche, să audă ce zice Duhul Biseri- 
cilor!>». 

14. Și Îngerului Bisericii din Laodicia scrie: «Acestea zice 
Cel care este Amin, Martorul cel credincios și adevărat, Înce- 
putul zidirii lui Dumnezeu: 

15. <Am cunoscut faptele tale, căci nici rece nu ești, nici 
fierbinte. Ar fi fost mai bine dacă erai rece decât fierbinte. 

16. Așa că ești călduțţ, și nu fierbinte și nici rece, și voiesc 
să te vomit pe tine din gura Mea. 

17. Căci zici: "Bogat sunt și m-am îmbogăţit și de nimic 
nu am nevoie" și nu ai cunoscut că tu ești cel ticălos și cel 
vrednic de milă și sărac și orb și gol. 

18. Te sfătuiesc pe tine să cumperi aur de la Mine, lă- 
murit de foc, pentru ca să te îmbogățești, și veșminte albe, 
pentru ca să te îmbraci, și să nu-ți arăţi rușinea goliciunii tale, 
și alifie, ca să-ți ungi ochii tăi, pentru ca să vezi. 

19. Căci Eu, pe câți am să-i iubesc, îi mustru și îi cert. 
Așadar, râvnește și pocăiește-te! 

20. lată, am stat la ușă și bat! Dacă cineva are să audă 
glasul Meu și are să deschidă ușa, atunci voi intra către el și 
voi cina cu el și el cu Mine. 

21. Celui care biruie îi voi da lui să șadă cu Mine în tronul 
Meu, precum și Eu am biruit și am șezut cu Tatăl Meu în 
tronul Său. 

22. Cel care are ureche, să audă ce zice Duhul Biseri- 
cilor!>»”. 


UN 


Capitolul 4 


1. După acestea, am văzut...Și, iată, ușa deschisă în cer! 
Și glasul cel dintâi, pe care l-am auzit ca trâmbiţța grăind cu 
mine, zicându-mi: „Suie-te aici și ţi le voi arăta ţie pe cele care 
trebuie să fie după acestea!”. 

2. Și numaidecât am fost întru Duhul! Și, iată, tronul 
stătea în cer! lar pe tron, șezând, 

3. în vedenie, era Cineva asemenea cu piatra iaspisului 
și cu sardiul! Și curcubeul era împrejurul tronului asemenea 
cu înfățișarea pietrelor de smarald. 

4. lar, împrejurul tronului, erau tronurile, cele 24. Și pe 
tronuri erau cei 24 de bătrâni șezând, îmbrăcați în veșminte 
albe, și pe capetele lor având cununile cele de aur. 

5. Și din tron ieșind fulgerele și glasurile și tunetele. Și 
cele 7 făclii de foc arzând înaintea tronului Său, care sunt cele 
7 duhuri ale lui Dumnezeu. 

6. Și înaintea tronului era ca marea de sticlă, asemenea 
cu cristalul. lar în mijlocul tronului și împrejurul tronului 
erau cele patru vietăţi, fiind pline de ochi dinainte și dinapoi. 

7. Și vietatea cea dintâi era asemenea leului și cea de-a 
două vietate era asemenea vițelului și cea de-a treia vietate 
având față de om, iar cea de-a patra vietate fiind asemenea 
cu vulturul zburând. 

8. Și cele patru vietăți - una după alta având câte 6 aripi 
împrejur și pe dinăuntru fiind pline de ochi și odihnă nu au 
ziua și noaptea -, zicând: „Sfânt, Sfânt, Sfânt este Domnul, 
Dumnezeu, Atotţiitorul, Cel care era și Cel care este și Cel 
care vine!. 

9. Și când or să dea vietățile slavă și cinste și mulțumire 
Celui șezând pe tron, Celui viu întru vecii vecilor, 

10. vor cădea cei 24 de bătrâni înaintea Celui șezând pe 
tron și se vor închina Celui viu întru vecii vecilor și își vor 
pune cununile lor înaintea tronului, zicând: 

1. „Vrednic ești, Domnul și Dumnezeul nostru, Cel 
Sfânt, să iei slava și cinstea și puterea! Căci Tu ai zidit toate 
și pentru voia Ta erau și au fost zidite”. 

Capitolul 5 


1. Și am văzut, în mâna cea dreaptă a Celui șezând pe 
tron, carte scrisă pe dinăuntru și pe dinafară, pecetluită cu 7 
peceți. 

2. Și am văzut Înger tare, vestind cu glas mare: „Cine 
este vrednic să deschidă cartea și să dezlege peceţile ei?”. 

3. Și nimeni nu putea sus, în cer, nici pe pământ, nici 
sub pământ să deschidă cartea și nici să o vadă pe ea. 

4. Şi eu plângeam mult, căci nimeni nu a fost aflat vred- 
nic să deschidă cartea și nici să o vadă pe ea. 

5. Dar unul dintre bătrâni îmi zice mie: „Nu plânge! lată, 
a biruit Leul, Cel din seminţia lui luda, rădăcina lui David, 
Cel care deschide cartea și cele 7 peceţi ale ei!. 

6. Și am văzut în mijlocul tronului și a celor 4 vietăți și 
în mijlocul bătrânilor, Mielul stat ca înjunghiat, având 7 coar- 
ne și 7 ochi, care sunt cele 7 duhuri ale lui Dumnezeu, care 
au fost trimise întru tot pământul. 

7. Și a venit și a luat cartea din mâna cea dreaptă a Celui 
șezând pe tron. 

8. Și, când a luat cartea, cele 4 vietăţi și cei 24 de bătrâni 
au căzut înaintea Mielului, având fiecare liră și cupe de aur 
pline de tămăi, care sunt rugăciunile Sfinţilor, 

9. și au cântat cântare nouă, zicând: „Vrednic ești să iei 
cartea și să deschizi peceţile ei! Căci ai fost înjunghiat și ne- 
ai răscumpărat Dumnezeului nostru cu sângele Tău din toată 
seminţia și limba și poporul și neamul. 

10. Și i-ai făcut pe ei Dumnezeului nostru împărați și 
preoți și vor împărăţi pe pământ”. 

1. Și am văzut și am auzit ca glas de Îngeri mulţi îm- 
prejurul tronului și al vietăţilor și al bătrânilor. Și era nu- 
mărul lor zeci de mii de zeci de mii și mii de mii, 

12. zicând cu glas mare: „Vrednic este Mielul înjunghiat 
să ia puterea și bogăţia și înțelepciunea și tăria și cinstea și 
slava și binecuvântarea!”. 

13. Și toată zidirea - care este în cer și pe pământ și sub 
pământ și în mare - și pe cele din ele, pe toate, le-am auzit 
zicând: „Celui șezând pe tron și Mielului Li se cuvine bine- 
cuvântarea și cinstea și slava și puterea întru vecii vecilor! 
Amin”. 

14. Și cele 4 vietăţi au fost zicând: „Amin! lar bătrânii 
au căzut și Li s-au închinat Lor. 

Capitolul 6 


1. Și am văzut că a deschis Mielul una din cele 7 peceţi 
și am auzit-o pe una din cele 4 vietăți zicându-mi ca glasul 
de tunet: „Vino și vezi!”. 

2. Și, iată, calul cel alb! Și cel care șade pe el având arc. 
Și i-a fost dată lui cununa și a ieșit biruind și pentru ca să bi- 
ruie. 

3. Și când a deschis cea de-a doua pecete, am auzit-o pe 
cea de-a doua vietate zicându-mi: „Vino!. 

4. Și a ieșit altul: calul de foc. Și celui șezând pe el i-a 
fost dat lui să ia pacea de pe pământ, pentru ca unul pe altul 
să se înjunghie. Și i-a fost dată lui sabia cea mare. 

5. Și când a deschis cea de-a treia pecete, am auzit-o pe 
cea de-a treia vietate zicându-mi: „Vino și vezi!. Și, iată, calul 
cel negru! Și cel care șade pe el având cumpăna în mâna sa. 

6. Și am auzit glas din mijlocul celor patru vietăţi zi- 
cându-mi: „Hinixul de grâu un dinar și trei hinixuri de orz un 
dinar! Și la ulei și la vin să nu faci nedreptate!” 

7. Și când a deschis cea de a patra pecete, am auzit-o pe 
cea de a patra vietate zicându-mi: „Vino și vezi!”. 

8. Și, iată, calul cel palid! Și cel șezând deasupra sa, nu- 
mele său fiind Moartea, iar ladul îi urma lui. Și i-a fost dată 
lui puterea peste cea de a patra parte a pământului, pentru ca 
să ucidă cu sabia și cu foametea și cu moartea și cu fiarele pă- 
mântului. 

9. Și când a fost deschisă cea de-a cincea pecete, am vă- 
zut dedesubtul jertfelnicului sufletele celor înjunghiați pen- 
tru cuvântul lui Dumnezeu și pentru mărturia Mielului, pe 
care o aveau, 

10. și au strigat cu glas mare, zicând: „Până când, Stă- 
pânul, Cel Sfânt și Cel adevărat, nu judeci și nu răzbuni sân- 
gele nostru de la cei care locuiesc pe pământ?” 

11. Și le-a fost dat lor, fiecăruia, veșmântul cel alb și le-a 
fost grăindu-le lor ca să se odihnească încă o vreme, până ce 
or să se împlinească și cei împreună robi cu ei și frații lor și 
care vor fi omorâți ca și ei. 

12. Și am văzut când s-a deschis cea de-a șasea pecete și 
cutremurul cel mare a fost și soarele s-a făcut negru ca sacul 
cel de păr și luna s-a făcut întreagă ca sângele. 

13. lar stelele cerului au căzut spre pământ, precum 
smochinul a lepădat smochinele necoapte ale lui, de vântul 
cel mare clătinându-se. 

14. Și cerul a fost dat la o parte, precum cartea înfășu- 
rată, iar tot muntele și toată insula din locurile lor au fost 
clătinate. 

15. Și împărații pământului și cei mari și conducătorii și 
cei bogați și cei tari și tot robul și cel liber s-au ascuns pe ei 
înșiși întru peșteri și întru pietrele munților 

16. și zic munților și pietrelor: „Cădeţi peste noi și aco- 
periți-ne pe noi de la fața Celui șezând pe tron și de la urgia 
Mielului! 

17. Căci a venit ziua cea mare a urgiei Sale și cine poate 
să stea?”. 

Capitolul 7 


1. Și după aceasta i-am văzut pe cei 4 Îngeri care au stat 
la cele 4 colțuri ale pământului, prinzând cele 4 vânturi ale 
pământului, pentru ca să nu sufle vântul pe pământ, nici pes- 
te mare și nici peste vreun pom. 

2. Și am văzut alt Înger suindu-se de la răsăritul soarelui, 
având pecetea Dumnezeului Celui viu. Și a strigat cu glas 
mare celor 4 Îngeri, cărora lor le-a fost dat să nedreptăţească 
pământul și marea, 

3. zicându-le: „Să nu nedreptățiți pământul, nici marea, 
nici pomii, până nu avem să-i pecetluim pe robii Dumnezeu- 
lui nostru pe frunțile lor!” 

4. Și am auzit numărul celor pecetluiți: 144.000, pecet- 
luiţi din toată seminţia fiilor lui Israil: 

5. din seminţia lui luda: 12.000 de pecetluiţi, din se- 
minţia lui Rubin: 12.000, din seminţia lui Gad: 12.000, 

6. din seminţia lui Asir: 12.000, din seminţia lui Nefta- 
lim: 12.000, din seminţia lui Manassis: 12.000, 

7. din semințţia lui Simeon: 12.000, din seminţia lui Levi: 
12.000, din seminția lui Issahar: 12.000, 

8. din seminţia lui Zabulon: 12.000, din seminţia lui 
Iosif: 12.000, din seminţia lui Veniamin: 12.000 de pecetluiți. 

9. După acestea, am văzut...Și, iată, mulțimea cea multă, 
pe care nimeni nu putea să o numere, din toate semințiile și 
popoarele și limbile! Și care au stat înaintea tronului și înain- 
tea Mielului, îmbrăcaţi în veșminte albe și cu palmieri în mâi- 
nile lor, 

10. și strigau cu glas mare, zicând: „Mântuirea Dumne- 


. PP 


zeului nostru, a Celui șezând pe tron, și a Mielului 

11. Și toți Îngerii stătuseră împrejurul tronului și a bă- 
trânilor și a celor 4 vietăți și au căzut înaintea tronului pe fe- 
țele lor și I s-au închinat lui Dumnezeu, 

12. zicând: „Amin! Binecuvântarea și slava și înțelep- 
ciunea și mulțumirea și cinstea și puterea și tăria sunt ale 
Dumnezeului nostru întru vecii vecilor! Amin!”. 

13. Și a răspuns unul dintre cei bătrâni, zicându-mi mie: 
„Aceștia, cei îmbrăcaţi în veșminte albe, cine sunt și de un- 
de au venit?”. 

14. Și i-am zis lui: „Doamne al meu, tu ai cunoscut!. Și 
mi-a zis mie: „Aceștia sunt cei care vin din necazul cel mare 
și și-au spălat veșmintele lor și le-au albit în sângele Mielului. 

15. Pentru aceasta sunt înaintea tronului lui Dumnezeu 
și Îi slujesc Lui ziua și noaptea în templul Său. lar Cel șezând 
pe tron îi va sălășlui pe ei. 

16. Nu vor mai flămânzi încă și nu vor mai înseta încă, și 
nici nu o să mai cadă pe ei soarele și nici toată arșița, 

17. căci Mielul, Cel din mijlocul tronului, îi păstorește pe 
ei și îi călăuzește pe ei la izvoarele apelor vieţii și va șterge 
Dumnezeu toată lacrima de la ochii lor”. 

Capitolul 8 


1. Și când a deschis cea de-a șaptea pecete, s-a făcut tă- 
cere în cer ca o jumătate de ceas. 

2. Şi i-am văzut pe cei 7 Îngeri, care înaintea lui Dum- 
nezeu au stat, și le-au fost date lor 7 trâmbiţe. 

3. Şi alt Înger a venit și a fost stând peste jertfelnic, 
având cădelniță de aur. Și i-au fost date lui tămâile cele 
multe, pentru ca să le aducă, dimpreună cu rugăciunile tutu- 
ror Sfinţilor, pe altarul cel de aur, cel care este înaintea tro- 
nului. 

4. Și s-a suit fumul tămâilor din mâna Îngerului, dim- 
preună cu rugăciunile Sfinţilor, înaintea lui Dumnezeu. 

5. Și a luat Îngerul cădelnița și a umplut-o pe ea din focul 
jertfelnicului și a aruncat-o spre pământ. Și au fost tunete și 
glasuri și fulgere și cutremur. 

6. lar cei 7 Îngeri, cei care au cele 7 trâmbiţe, s-au pre- 
gătit pe ei înșiși ca să trâmbiţeze. 

7. Și cel dintâi a trâmbiţat și s-a făcut grindină și foc 
amestecat cu sânge și a fost aruncat spre pământ. ȘI a treia 
parte a pământului a fost arsă și a treia parte a pomilor a fost 
arsă și toată iarba cea verde a fost arsă. 

8. Și cel de-al doilea Înger a trâmbiţat și ca muntele cel 
mare, arzând, a fost aruncat întru mare. Și s-a făcut a treia 
parte a mării sânge. 

9. Și a murit a treia parte a vietăților celor din mare, cele 
având suflete, și a treia parte a corăbiilor a fost nimicită cu 
totul. 

10. Și cel de-al treilea Înger a trâmbiţat și a căzut din cer 
steaua cea mare, arzând ca făclia, și a căzut peste a treia parte 
a râurilor și peste izvoarele apelor. 

1. Și numele stelei se zice Absint. Și s-a făcut a treia 
parte a apelor întru absint și mulți oameni au murit din cauza 
apelor, căci au fost amărându-se. 

12. Și cel de-al patrulea Înger a trâmbiţat și a fost stri- 
când a treia parte a soarelui și a treia parte a lunii și a treia 
parte a stelelor, pentru ca să fie întunecată a treia parte a lor, 
și a treia parte a lor să nu strălucească ziua, și noaptea de ase- 
menea. 

13. Și am văzut și am auzit un vultur zburând în mijlocul 
cerului, zicând cu glas mare: „Vai, vai, vai celor care locuiesc 
pe pământ, din cauza glasurilor celor rămase ale trâmbiţei, 
ale celor trei Îngeri care voiesc a trâmbiţa!”. 

Capitolul 9 


1. Și cel de-al cincilea Înger a trâmbiţat și am văzut stea 
din cer căzută spre pământ și i-a fost dată lui cheia fântânii 
abisului. 

2. Și a deschis fântâna abisului și s-a suit fumul din 
fântână ca fumul cuptorului arzând și a fost întunecat soarele 
și văzduhul de fumul fântânii. 

3. Și din fum au ieșit lăcustele spre pământ și le-a fost 
dată lor puterea, precum au putere scorpionii pământului. 

4. Și le-a fost grăindu-li-se lor ca să nu facă nedreptate 
ierbii pământului, nici la toată verdeaţa și nici la tot pomul, 
fără numai oamenilor acelora care nu au pecetea lui Dumne- 
zeu pe frunțile lor. 

5. Și le-a fost dat lor ca să nu-i omoare pe ei, ci ca să-i 
chinuie pe ei cinci luni. lar chinuirea lor va fi precum chinui- 
rea scorpionului când are să-l lovească pe om. 

6. Și în zilele acelea oamenii vor căuta moartea și nu o 
vor afla pe ea. Și vor pofti să moară și moartea va fugi de la 
el. 

7. lar asemănările lăcustelor vor fi asemenea cailor pre- 
gătiți spre război și pe capetele lor vor fi precum cununile 
cele de aur și fețele lor vor fi ca fețele oamenilor. 

8. Și aveau păr precum părul femeilor, iar dinţii lor erau 
ca ai leilor. 

9. Și aveau platoșe ca platoșele cele de fier, iar glasul 
aripilor lor era ca glasul carelor multe de cai alergând spre 
război. 

10. Și au cozi asemenea cu scorpionii și ace. Și în cozile 
lor au puterea să-i nedreptățească pe oameni cinci luni, 

11. având împărat peste ele pe Îngerul abisului. Numele 
lui, în evreiește, este Abbadon, iar în limba greacă are numele 
Nimicitorul. 

12. Un vai a trecut! lată, vin încă două vaiuri după aces- 
tea! 

13. Și cel de-al șaselea Înger a trâmbiţat și am auzit un 
glas din cele patru coarne ale jertfelnicului celui de aur de 
dinaintea lui Dumnezeu, 

14. zicându-i celui de-al șaselea Înger care are trâmbiţa: 
„Dezleagă-i pe cei 4 Îngeri, pe cei legaţi la râul cel mare, la 
Eufratis!”. 

15. Și au fost dezlegaţi cei 4 Îngeri, cei pregătiţi spre 
ceasul și spre ziua și luna și anul, pentru ca să omoare cea de- 
a treia parte din oameni. 

16. lar numărul armatelor pe cai era zeci de mii de zeci 
de mii. Am auzit numărul lor. 

17. Și așa am văzut caii în vedenie și pe cei șezând pe ei: 
având platoșele de focuri și de hiacinturi și de pucioase. lar 
capetele cailor erau precum capetele leilor și din gurile lor ie- 
șind foc și fum și pucioasă. 

18. De aceste trei plăgi au fost omorâţi a treia parte din 
oameni: de focul și de fumul și de pucioasa care ieșeau din 
gurile lor. 

19. Căci puterea cailor în gura lor este și în cozile lor. 
Căci cozile lor sunt asemenea șerpilor, având capete, și cu ele 
nedreptățesc. 

20. lar cei rămași dintre oameni, care nu au fost omo- 
râți cu plăgile acestea, nu s-au pocăit de faptele mâinilor lor, 
ca să nu se închine demonilor și idolilor celor de aur și celor 
de argint și celor de bronz și celor de piatră și celor de lemn, 
care nici a vedea nu pot, nici a auzi, nici a umbla. 

21. Și nu s-au pocăit de uciderile lor, nici de vrăjitoriile 
lor, nici de curviile lor, nici de hoţiile lor. 

Capitolul 10 


1. Și l-am văzut pe Îngerul cel tare coborând din cer, îm- 
brăcat în nor, și curcubeul era pe capul său și fața sa era ca 
soarele, iar picioarele sale erau ca stâlpii de foc. 

2. Și având în mâna sa o carte deschisă. Și a pus piciorul 
său cel drept pe mare și pe cel stâng pe pământ, 

3. și a strigat cu glas mare, precum leul răcnind. Și când 
a strigat, au grăit 7 tunete cu glasurile lor. 

4. Și când au grăit cele 7 tunete, voiam a scrie. Dar am 
auzit glas din cer, zicându-mi: „Pecetluiește-le pe cele pe care 
le-au grăit cele 7 tunete și să nu le scrii pe acestea!”. 

5. Și Îngerul - pe care l-am văzut stat pe mare și pe pă- 
mânt —, a ridicat mâna sa cea dreaptă spre cer 

6. și a jurat întru Cel viu întru vecii vecilor, Care a zidit 
cerul și cele din el, și pământul și cele din el, și marea și cele 
din ea, că vreme nu va mai fi, 

7. ci, în zilele glasului celui de-al șaptelea Înger, când 
are să voiască a trâmbiţa, și a fost împlinindu-se taina lui 
Dumnezeu, precum au bine-vestit robii Săi, Profeţii. 

8. Și glasul pe care l-am auzit din cer, iarăși grăind cu 
mine și zicându-mi: „Mergi, ia cărticica cea deschisă din mâ- 
na Îngerului care a stat pe mare și pe pământ”. 

9. Și am mers către Înger, zicându-i lui: „Dă-mi mie căr- 
ticica!”. Și îmi zice mie: „la-o și o mănâncă pe ea! Și îţi va 
amări pântecele tău, dar în gura ta va fi dulce ca mierea”. 

10. Și am luat cartea din mâna Îngerului și am mâncat-o 
pe ea și era în gura mea ca mierea cea dulce. Dar, când am 
mâncat-o pe ea, a fost amărât pântecele meu. 

1. Și îmi zice mie: „Irebuie ca tu iarăși să profețești la 
popoare și la neamuri și limbilor și împăraţilor celor mulți!”. 

Capitolul 1 


1. Și mi-a fost dată mie trestia cea asemenea toiagului, 
zicându-mi: „Ridică-te și măsoară templul lui Dumnezeu și 
jertfelnicul și pe cei care se închină întru el! 

2. Și curtea cea dinăuntru a templului scoate-o afară! Și 
să nu o măsori pe ea, căci a fost dată neamurilor. lar pe ceta- 
tea cea sfântă o vor călca în picioare 42 de luni. 

3. Și voi da celor doi martori ai Mei și vor profeţi 1.260 
de zile, încinși cu pânze de sac. 

4. Aceștia sunt cei doi măslini și cele două sfeșnice, cele 
care au stat înaintea Domnului pământului. 

5. Și dacă voiește cineva pe ei să-i nedreptățească, focul 
iese din gura lor și îi mistuie pe vrăjmașii lor. lar dacă voiește 
cineva pe ei să-i nedreptățească, așa trebuie acela să fie omo- 
rât. 

6. Aceștia au putere să închidă cerul, pentru ca să nu 
plouă ploaia în zilele profeţiei lor. Și putere au asupra apelor 
spre a le întoarce pe ele întru sânge și să lovească pământul 
oricând, dacă or să voiască, cu toată plaga. 

7. Și când or să-și împlinească mărturia lor, fiara ieșind 
din abis va face război cu ei și îi va birui pe ei și îi va ucide pe 
el. 

8. Și trupurile lor cele moarte vor fi pe strada cea mare 
a cetăţii, care este chemată, în mod duhovnicește, Sodoma și 
Egiptosul, unde și Domnul lor a fost răstignit. 

9. Și văd din popoare și din seminții și din limbi și din 
neamuri trupurile lor cele moarte timp de trei zile și jumătate 
și trupurile lor cele moarte nu le vor lăsa să fie puse întru 
mormânt. 

10. Și cei care locuiesc pe pământ se bucură de ei și vor 
fi veseliți și daruri își vor trimite unul altuia, căci cei doi Pro- 
feți i-au chinuit pe cei care locuiesc pe pământ. 

11. Și după cele trei zile și jumătate, Duhul vieţii de la 
Dumnezeu a intrat întru ei și au stat pe picioarele lor și frica 
cea mare a căzut peste cei care îi văd pe ei”. 

12. Și am auzit glas mare din cer, zicându-le lor: „Suiţi- 
vă aici!”. Și s-au suit întru cer în nor și i-au privit pe ei vrăj- 
mașii lor. 

13. Și în acea zi a fost cutremurul cel mare și cea de a 
zecea parte a cetăţii a căzut. Și au fost ucise în cutremur nu- 
mele oamenilor: 7.000 de oameni, iar cei rămași au fost în- 
fricoșaţi și au dat slavă Dumnezeului cerului. 

14. Vaiul cel de-al doilea s-a dus! Vaiul cel de-al treilea, 
iată, vine curând! 

15. Şi cel de-al șaptelea Înger a trâmbiţat și au fost gla- 
surile cele mari în cer, zicând: „S-a făcut Împărăția lumii, a 
Domnului nostru și a Hristosului Său și va împărăți întru 
vecii vecilor!”. 

16. Și cei 24 de bătrâni, cei șezând pe tronurile lor înain- 
tea tronului lui Dumnezeu, au căzut pe fețele lor și ] s-au în- 
chinat lui Dumnezeu, 

17. zicând: „Mulţumim '|ie, Doamne, Dumnezeule, 
Atotţiitorule, Cel care ești și Cel care erai, căci ai luat pu- 
terea Ta cea mare și ai împărățit! 

18. Și neamurile au fost urgisite și a venit urgia Ta și 
vremea celor morți ca să fie judecați și să dai plată robilor ăi, 
Profeţilor și Sfinţilor și celor care se tem de numele Tău, celor 
mici și celor mari, și să-i nimicești cu totul pe cei care ni- 
micesc cu totul pământul”. 

19. Și a fost deschis templul lui Dumnezeu în cer și a fost 
văzut chivotosul făgăduinței Domnului în templul Său. Și au 
fost fulgere și glasuri și tunete și grindină mare. 

Capitolul 12 


1. Și semnul cel mare a fost văzut în cer: Femeia îm- 
brăcată cu soarele și luna fiind dedesubtul picioarelor ei, iar 
pe capul ei avea cununa de 12 stele. 

2. Și având în pântece, striga având chinurile nașterii și 
chinuindu-se să nască. 

3. Și a fost văzut alt semn în cer: Și, iată, balaurul de foc, 
cel mare, având 7 capete și 10 coarne, iar pe capetele sale 7 
diademe! 

4. Și coada lui trage a treia parte a stelelor cerului și le- 
a aruncat pe ele spre pământ. Și balaurul a stat înaintea Fe- 
meii celei având să nască, pentru ca, atunci când are să nască, 
să-L mănânce pe Copilul ei. 

5. Și a născut Fiu de parte bărbătească, Care va păstori 
toate neamurile cu toiag de fier. Și a fost răpit Fiul ei către 
Dumnezeu și către tronul Său. 

6. Și femeia a fugit întru pustiu, unde are loc acolo pre- 
gătit de către Dumnezeu, pentru ca acolo să o hrănească pe 
ea 1.260 de zile. 

7. Şi a fost războiul din cer! Mihail și Îngerii săi s-au 
războit cu balaurul. lar balaurul s-a războit, dimpreună și 
îngerii săi, 

8. și nu a putut în fața lor și nici locul lui nu a fost aflat 
încă în cer. 

9. Și a fost aruncat balaurul cel mare, șarpele cel vechi, 
cel chemat diavolul și Satanas, cel care înșală lumea. A fost 
aruncat spre pământ și îngerii săi au fost aruncaţi împreună 
cu el. 

10. Și am auzit glas mare în cer, zicându-mi: „Acum s-a 
făcut mântuirea și puterea și Împărăţia Dumnezeului nostru 
și puterea Hristosului Său! Căci a fost aruncat acuzatorul 
fraților noștri, cel care îi învinuiește pe ei ziua și noaptea 
înaintea Dumnezeului nostru. 

11. Dar ei l-au biruit pe el pentru sângele Mielului și pen- 
tru cuvântul mărturiei lor și nu și-au iubit sufletul lor până la 
moarte. 

12. Pentru aceasta, veseliți-vă cerurilor și cei care sălăș- 
luiţi în ele! Vai pământului și mării, căci s-a coborât diavolul 
către voi, având mânie mare, cel care a cunoscut că puțină 
vreme are!. 

13. Și când a văzut balaurul că a fost aruncat spre pă- 
mânt, a prigonit-o pe Femeia care a născut Copilul de parte 
bărbătească. 

14. Și i-au fost date femeii două aripi ale vulturului celui 
mare, pentru ca să zboare întru pustiu, întru locul ei, în care 
are să fie hrănită acolo o vreme și vremuri și o jumătate de 
vreme de la fața șarpelui. 

15. Și a aruncat șarpele din gura sa, dinapoia femeii, apă 
ca râul, pentru ca să o facă pe ea dusă de râu. 

16. Dar pământul i-a ajutat femeii și a deschis pământul 
gura sa și a înghiţit râul, pe care l-a aruncat balaurul din gura 
sa. 

17. Și a fost urgisindu-se balaurul asupra femeii și a ple- 
cat să facă război cu cei rămași ai seminţei ei, cu cei care 
păzesc poruncile lui Dumnezeu și au mărturia lui lisus. 

18. 

Capitolul 13 


1. Și am fost stând pe nisipul mării. Și am văzut o fiară 
suind din mare, având 10 coarne și 7 capete, iar pe coarnele 
ei 10 diademe și pe capetele ei nume de blasfemie. 

2. lar fiara, pe care am văzut-o, era asemenea leopar- 
dului și picioarele ei erau ca ale ursului și gura ei era ca gura 
leului. Și balaurul i-a dat ei puterea sa și tronul său și putere 
mare. 

3. Și unul din capetele ei era ca înjunghiat spre moarte. 
Și rana de moarte a ei a fost vindecată. Și s-a minunat tot pă- 
mântul dinapoia fiarei. 

4. Și s-au închinat balaurului, celui care a dat puterea 
fiarei, și s-au închinat fiarei, zicând: „Cine este asemenea 
fiarei? Și cine poate să se războiască cu ea?”. 

5. Și i-a fost dată ei gură grăind cele mari și blasfemie. Și 
i-a fost dată ei putere de război, pentru ca să facă război 42 
de luni. 

6. Și și-a deschis gura sa întru blasfemie către Dum- 
nezeu, ca să blasfemieze numele Său și cortul Său, pe cei care 
locuiesc în cer. 

7. Și i-a fost dat ei să facă război cu Sfinţii și să-i biruie 
pe ei. Și i-a fost dată ei puterea peste toată semințţia și poporul 
și limba și neamul. 

8. Și i se vor închina ei toţi cei care locuiesc pe pământ, 
al căror nume nu a fost scris în cartea vieţii, a Mielului Celui 
înjunghiat, de la întemeierea lumii. 

9. Dacă cineva are ureche, să audă! 

10. Dacă cineva ţine în robie, acela este îndepărtat. 
Dacă cineva cu sabia va ucide, el cu sabia trebuie să fie ucis. 
Aici este răbdarea și credința Sfinților. 

1. Și am văzut o altă fiară suind din pământ și avea două 
coarne asemenea Mielului, dar grăia ca balaurul. 

12. Și toată puterea celei dintâi fiare aceasta o face înain- 
tea ei. Și făcea pământul și pe cei care locuiesc pe el, ca să se 
închine fiarei celei dintâi, căreia i-a fost vindecată rana de 
moarte a ei. 

13. Și a doua fiară face semne mari, făcând ca și foc să se 
coboare din cer pe pământ înaintea oamenilor. 

14. Și aceasta îi înșală pe cei ai mei, pe cei care locuiesc 
pe pământ, pentru semnele care i-au fost date ei, ca să le facă 
înaintea fiarei celei dintâi, zicând celor care locuiesc pe pă- 
mânt să facă chipul fiarei celei dintâi, care avea rana de sabie 
ȘI, cu toate acestea, a trăit. 

15. Și fiarei celei de-a doua i-a fost dat ei duh, ca să-l dea 
chipului fiarei celei dintâi, ca să și grăiască chipul fiarei celei 
dintâi, și pe oricâţi să-i facă să fie omorâţi, dacă nu or să se 
închine chipului fiarei celei dintâi. 

16. Și fiara cea de-a doua îi face pe toți, pe cei mici și pe 
cei mari, și pe cei bogaţi și pe cei săraci, și pe cei liberi și pe 
cei robiţi, ca să le dea lor peceţi pe mâna lor cea dreaptă sau 
pe fruntea lor, 

17. și ca nimeni să nu poată să cumpere sau să vândă, 
afară de cel care are pecetea, numele fiarei sau numărul nu- 
melui ei. 

18. Și aici este înțelepciunea. Cel care are minte, să so- 
cotească numărul fiarei celei dintâi! Căci numărul este de 
om, iar numărul ei este 666. 

Capitolul 14 


1. Și am văzut...Și, iată, Mielul, Cel care a stat pe muntele 
Sionului, și împreună cu El numărul 144.000, având numele 
Său și numele Tatălui Său scrise pe frunțile lor! 

2. Și am auzit glas din cer ca glasul apelor celor multe și 
ca glasul tunetului celui mare. lar glasul pe care l-am auzit 
era precum al cântăreților de liră cântând cu lirele lor. 

3. Și cântă cântare nouă înaintea tronului și înaintea 
celor 4 vietăți și a bătrânilor! Și nimeni nu putea să învețe 
cântarea, afară de cei 144.000, cei care au fost cumpăraţi de 
pe pământ. 

4. Aceștia sunt cei care cu femei nu s-au spurcat, căci 
feciori sunt. Aceștia sunt cei care urmează Mielului oriunde 
Acesta are să meargă. Aceștia de către lisus au fost cumpăraţi 
de la oameni, fiind pârga lui Dumnezeu și a Mielului. 

5. Și nu a fost aflată în gura lor minciuna, căci cei fără 
de pată sunt. 

6. Şi am văzut Înger zburând în mijlocul cerului, având 
Evanghelia cea veșnică - pentru ca să bine-vestească celor 
care locuiesc pe pământ și în tot neamul și seminția și limba 
și poporul -, 

7. şi zicând cu glas mare: „Temeţi-vă de Domnul și daţi- 
I Lui slavă, căci a venit ceasul Judecăţii Sale! Și închinaţi-vă 
Aceluia care a făcut cerul și pământul și marea și izvoarele 
apelor!”. 

8. Și altul, un al doilea Înger, i-a urmat, zicând: „A căzut 
Babilonul, cetatea cea mare, căci din vinul mâniei curviei sale 
s-au adăpat toate neamurile!”. 

9. lar alt Înger, cel de-al treilea, le-a urmat lor, zicând 
cu glas mare: „Dacă cineva se închină fiarei și chipului ei și ia 
pecete pe fruntea sa sau pe mâna sa 

10. și acela va bea din vinul mâniei lui Dumnezeu, cel 
care a fost amestecat neamestecat în potirul urgiei Sale, și va 
fi chinuit în foc și în pucioasă înaintea Sfinţilor Îngeri și 
înaintea Mielului! 

u. Și fumul chinului lor întru vecii vecilor se suie! Și nu 
au odihnă ziua și noaptea cei care se închină fiarei și chipului 
ei și dacă cineva primește pecetea numelui ei. 

12. Aici este răbdarea Sfinţilor! Cei care păzesc poruncile 
lui Dumnezeu și credința lui lisus”. 

13. Și am auzit glas din cer zicându-mi: „Scrie: «Fericiţi 
sunt cei morți, cei care în Domnul mor de acum!». Zice Du- 
hul: «Cu adevărat, pentru ca să se odihnească de ostenelile 
lor! lar faptele lor urmează împreună cu ei»!. 

14. Și am văzut...Și, iată, norul cel alb, și pe nor șezând 
asemenea Fiului omului, având pe capul Său cunună de aur 
ȘI în mâna Sa seceră ascuţită! 

15. Și alt Înger a ieșit din templu, strigând cu glas mare 
Celui șezând pe nor: „Trimite secera Ta și seceră! Căci a venit 
ceasul să seceri, pentru că a fost uscat secerișul pământului”. 

16. Și a aruncat, Cel șezând pe nor, secera Sa pe pământ 
și a fost secerând pământul. 

17. Și alt Înger a ieșit din templul cel din cer, având și 
acesta seceră ascuțită. 

18. Și alt Înger a ieșit din jertfelnic, având putere peste 
puterea focului, și a strigat cu glas mare celui având secera 
cea ascuțită, zicându-i: „Irimite secera ta cea ascuţită și cule- 
ge strugurii viei pământului, căci s-au copt strugurii ei!”. 

19. Și a aruncat Îngerul secera sa spre pământ și a cules 
via pământului și a aruncat întru teascul mâniei lui Dum- 
nezeu, cel mare. 

20. Și a fost călcat teascul în afara cetăţii și a ieșit sângele 
din teasc până la frâiele cailor: 1.600 de stadii. 

Capitolul 15 


1. Și am văzut alt semn în cer, mare și minunat: 7 Îngeri, 
având ultimele 7 plăgi, căci întru acestea a fost sfârșindu-se 
mânia lui Dumnezeu. 

2. Și am văzut ca o mare de sticlă amestecată cu foc, iar 
cei care biruie, ieșind de la fiară și de la chipul ei și de la nu- 
mărul numelui ei, au stat pe marea cea de sticlă, având lirele 
lui Dumnezeu. 

3. Și cântă cântarea lui Moisis, a robului lui Dumnezeu, 
și cântarea Mielului, zicând: „Mari și minunate sunt lucrurile 
Tale, Doamne, Dumnezeule, Atotţiitorule! Drepte și adevăra- 
te sunt căile Tale, Împăratule al neamurilor! 

4. Cine nu are să se teamă de Tine, Doamne, și nu are să 
slăvească numele Tău? Că Tu singur ești Sfânt. Căci toate 
neamurile vor veni și se vor închina înaintea Ta, pentru că 
dreptăţile 'Tale au fost arătate”. 

5. Și după acestea am văzut și a fost deschis templul 
cortului mărturiei în cer! 

6. Și au ieșit cei 7 Îngeri, cei având cele 7 plăgi, din 
templu, care erau îmbrăcaţi în veșmânt de in curat, stră- 
lucitor, și încinși împrejur sânilor cu brâie de aur! 

7. Și una din cele 4 vietăţi le-a dat celor 7 Îngeri 7 cupe 
de aur, umplându-se de mânia Dumnezeului Celui viu întru 
vecii vecilor. 

8. Și a fost umplându-se templul de fumul cel din slava 
lui Dumnezeu și din puterea Sa. Și nimeni nu putea să intre 
întru templu, până nu or să se sfârșească cele 7 plăgi ale celor 
7 Îngeri. 

Capitolul 16 


1. Și am auzit glas mare din templu, zicându-le celor 7 
Îngeri: „Mergeţi și vărsaţi cele 7 cupe ale mâniei lui Dum- 
nezeu spre pământ! 

2. Și a mers cel dintâi și și-a vărsat cupa sa spre pământ! 
Și a fost rana cea rea și dureroasă la oamenii care au pecetea 
fiarei și la cei care se închină chipului ei. 

3. Şi cel de-al doilea Înger și-a vărsat cupa sa întru mare! 
Și s-a făcut sângele ca al mortului și tot sufletul cel viu a murit 
în mare. 

4. Și cel de-al treilea a vărsat cupa sa întru râuri și întru 
izvoarele apelor! Și s-au făcut sânge. 

5. Și l-am auzit pe Îngerul apelor zicând: „Drept ești, Cel 
care ești și Cel care erai, Cel Cuvios, căci ai judecat acestea! 

6. Căci sângele Sfinţilor și al Profeţilor l-au vărsat și 
sânge le-ai dat lor să bea! Vrednici sunt”. 

7. Și am auzit altarul zicând: „Cu adevărat, Doamne, 
Dumnezeule, Atotţiitorule, adevărate și drepte sunt judecă- 
țile Tale. 

8. Și cel de-al patrulea Înger și-a vărsat cupa sa peste 
soare! Și i-a fost dat lui să-i pârjolească cu foc pe oameni. 

9. Și au fost pârjoliți oamenii cu pârjolire mare și au 
blasfemiat oamenii numele lui Dumnezeu, al Celui având pu- 
tere peste plăgile acestea, și nu s-au pocăit ca să-l dea Lui 
slavă. 

10. Și cel de-al cincilea și-a vărsat cupa sa peste tronul 
fiarei! Și s-a făcut împărăţia sa întunecată! Și își mestecau 
limbile lor de durere 

1. și L-au blasfemiat pe Dumnezeul cerului din cauza 
durerilor lor și din cauza rănilor lor și nu s-au pocăit de fap- 
tele lor. 

12. Și cel de-l șaselea și-a vărsat cupa sa peste râul cel 
mare, peste Eufratis! Și a fost uscată apa sa, pentru ca să pre- 
gătească calea împăraților celor de la răsăritul soarelui. 

13. Și am văzut ieșind din gura balaurului și din gura 
fiarei și din gura profetului celui mincinos trei duhuri necu- 
rate ca broaștele. 

14. Căci sunt duhurile demonilor făcând semne, care ies 
la împărații a toată lumea ca să-i adune pe ei spre războiul 
zilei aceleia, al celei mari a lui Dumnezeu, a Atotţiitorului. 

15. „lată, vin ca hoţul! Fericit este cel care priveghează și 
își păzește veșmintele sale, pentru ca să nu umble gol și ei să 
nu-i vadă nerușinarea sa!'. 

16. Și i-a adunat pe ei întru locul numit în evreiește 
Armaghedon. 

17. Și cel de-al șaptelea și-a vărsat cupa sa în văzduh! Și 
a ieșit glasul cel mare din templul cerului, de la tronul lui 
Dumnezeu, zicând: „Făcutu-s-a!. 

18. Și au fost fulgere și tunete și glasuri, dar și cutremur 
mare. Și a fost așa de mare, așa de mare cutremurul, așa cum 
nu a fost de când oamenii s-au făcut pe pământ. 

19. Și s-a făcut cetatea cea mare întru trei părți și cetățile 
neamurilor au căzut! lar Babilonul cel mare a fost pomenit 
înaintea lui Dumnezeu, ca să i se dea lui potirul vinului mâă- 
niei urgiei Sale. 

20. Și toată insula a fugit, iar munţii nu au fost aflaţi. 

21. Și grindina cea mare, ca greutatea talantului, coboară 
din cer peste oameni! Și au blasfemiat oamenii pe Dumnezeu 
din cauza plăgii grindinei! Căci mare foarte este plaga ei. 

Capitolul 17 


1. Și a venit unul din cei 7 Îngeri, având cele 7 cupe, și a 
grăit cu mine, zicându-mi: „Vino și îți voi arăta ţie judecata 
curvei celei mari, cea șezând peste apele cele multe! 

2. Cu care au curvit împărații pământului și au fost îm- 
bătându-se, cei care locuiesc pământul, din vinul curviei ei”. 

3. Și m-a dus pe mine întru pustiu în Duhul! Și am văzut 
o femeie șezând pe o fiară stacojie, fiind plină cu nume de 
blasfemie, având 7 capete și 10 coarne. 

4. Și femeia era îmbrăcată cu veșmânt purpuriu și sta- 
cojiu, împodobită cu aur și cu piatră scumpă și cu mărgă- 
ritare, având potir de aur în mâna ei, fiind plină de urâciuni 
și de cele necurate ale curviei sale, 

5. și pe fruntea sa era scris numele: „Taina, Babilonul cel 
mare, maica curvelor și a urâciunilor pământului”. 

6. Și am văzut-o pe femeie îmbătându-se din sângele 
Sfinților, din sângele Martirilor lui lisus. Și m-am minunat, 
când am văzut-o pe ea, cu uimire mare. 

7. Și mi-a zis mie Îngerul: „Pentru ce te-ai minunat? Eu 
îţi voi zice ţie taina femeii și a fiarei purtând-o pe ea, a celei 
având cele 7 capete și cele 10 coarne. 

8. Fiara, pe care ai văzut-o, era și nu este. Și se va sui din 
abis și spre pieire se va duce. Și se vor minuna cei care lo- 
cuiesc pe pământ, cărora numele nu le-au fost scrise în car- 
tea vieţii de la întemeierea lumii, văzând că fiara era și nu este 
ȘI va veni. 

9. Aici este mintea care are înțelepciune. Cele 7 capete 
sunt 7 munți, unde femeia șade peste ei. 

10. Și împărații sunt șapte. Cei 5 au căzut, unul este, 
celălalt nu a venit încă. Și, când are să vină, puţin trebuie el 
să rămână. 

11. lar fiara care era și nu este și acesta este cel al optulea 
și din cei 7 este și spre pieire merge. 

12. Și cele 10 coarne, pe care le-ai văzut, 10 împărați sunt, 
care împărăţia încă nu au luat-o, dar puterea, ca împărați, un 
ceas o iau împreună cu fiara. 

13. Aceștia o minte au, iar puterea și stăpânirea lor fiarei 
o dau. 

14. Aceștia cu Mielul se vor război, iar Mielul îi va birui 
pe ei, căci Domnul domnilor este și Împăratul împăraţilor, 
iar cei care sunt împreună cu El sunt cei chemați și cei aleși 
și cei credincioși”. 

15. Și mi-a zis mie: „Apele, pe care le-ai văzut, pe care 
curva șade, popoare și mulțimi sunt, și neamuri și limbi. 

16. Și cele 10 coarne, pe care le-ai văzut, și fiara, aceștia 
o vor urî pe curvă și pustiită o vor face pe ea și goală o vor 
face pe ea și cărnurile ei vor mânca și pe ea o vor arde în foc. 

17. Căci Dumnezeu a dat întru inimile lor să facă după 
mintea Sa și să se facă toți o minte și să dea împărăţiile lor 
fiarei, până or să se împlinească cuvintele lui Dumnezeu. 

18. lar femeia, pe care ai văzut-o, este cetatea cea mare, 
cea având împărăţia peste împărații pământului”. 

Capitolul 18 


1. După acestea am văzut alt Înger coborând din cer, 
având putere mare. Și pământul a fost luminându-se de slava 
sa. 

2. Și a strigat cu glas tare, zicând: „A căzut Babilonul cel 
mare și s-a făcut locașul demonilor și pază a tot duhul cel 
necurat și pază a toată pasărea necurată și urâtă. 

3. Căci din vinul mâniei curviei sale au căzut toate nea- 
murile și împărații pământului cu ea au curvit și negustorii 
pământului din puterea desfătării ei s-au îmbogăţit”. 

4. Și am auzit alt glas din cer, zicând: „leși din ea, po- 
porul Meu, pentru ca să nu fiți împreună părtași cu păcatele 
sale și pentru ca să nu luaţi din plăgile sale! 

5. Căci au fost ajungând până la cer păcatele sale și a 
pomenit Dumnezeu nedreptățile sale. 

6. Răsplătiți-i ei precum și ea a răsplătit și îndoiţi-i ei 
cele îndoite, după faptele ei! În potirul în care a amestecat, 
amestecaţi-i ei îndoit! 

7. Pe cât s-a slăvit pe ea și s-a desfătat, pe atât daţi-i ei 
chin și plângere! Căci în inima ei zice că: «Șed împărăteasă și 
văduvă nu sunt și plângere nu am să văd». 

8. Pentru aceasta, într-o zi vor veni plăgile sale: moartea 
și plângerea și foametea, iar întru foc va fi arsă, căci tare este 
Domnul Dumnezeu, Cel care a judecat-o pe ea. 

9. Și vor plânge și se vor tângui pentru ea împărații pă- 
mântului, cei care au curvit împreună cu ea și s-au desfătat, 
când or să vadă fumul ardeii sale, 

10. de departe staţi pentru frica chinului ei, zicând: «Vai, 
vai, cetatea cea mare, Babilonul, cetatea cea tare, căci într-un 
ceas a venit judecata ta!». 

11. Și negustorii pământului o vor plânge și o vor jeli pe 
ea, căci încărcătura lor nimeni nu o mai cumpără; 

12. încărcătura de aur și de argint și de piatră scumpă și 
mărgăritar și veșmânt de in și purpuriu și de mătase și staco- 
jiu; și tot lemnul de lămâi și tot vasul de fildeș și tot vasul din 
lemn preacinstit și de aramă și de fier și de marmură; 

13. și scorţişoară și tămâi și mir și tămâie și vin și ulei și 
făină de grâu și grâu și oi și dobitoace; și cai și care și trupuri 
și suflete de oameni. 

14. Și roada poftei sufletului tău a plecat de la tine și 
toate cele grase și luminoase au plecat de la tine și pe ele nu 
ai să le mai afli. 

15. Negustorii aceștia, care s-au îmbogăţit de la ea, de 
departe vor sta pentru frica chinului ei, plângând și jelind, 

16. și zicând: «Vai, vai, cetatea cea mare, cea împodobită 
cu veșmânt de in și purpuriu și stacojiu și împodobită cu aur 
ȘI cu piatră scumpă și cu mărgăritare! 

17. Căci într-un ceas a fost pustiită avuţia cea atât de 
multă». Și tot cârmaciul și tot cel navigând în tot locul și 
marinarii și câți pe mare lucrează de departe au stat 

18. și strigau, văzând fumul arderii sale, zicând: «Cine 
era asemenea cu cetatea cea mare?!». 

19. Și își puneau țărână pe capetele lor și strigau plân- 
gând și jelind și zicând: «Vai, vai, cetatea cea mare, în care s- 
au îmbogăţit toţi cei având corăbii în mare din cinstea ei, căci 
într-un ceas a fost pustiită!». 

20. Veselește-te asupra ei, cerule, și Sfinții și Apostolii și 
Profeţii, căci a judecat Dumnezeu judecata voastră de la ea!” 

21. Și a ridicat un Înger o piatră tare, ca piatra de moară 
de mare, și a aruncat-o întru mare, zicând: „Așa, cu năvală, 

va fi aruncat Babilonul, cetatea cea mare, și nu are să se mai 
afle încă! 

22. Și glasul de cântăreți la liră și de lăutari și de cân- 
tăreți la fluier și de trâmbițași nu o să se mai audă încă întru 
tine și tot meșteșugarul, a tot meșteșugul, nu o să se mai afle 
încă întru tine și glasul de moară nu o să se mai audă încă 
întru tine 

23. și lumina sfeșnicului nu o să mai strălucească încă 
întru tine și glasul de mire și de mireasă nu o să se mai audă 
încă întru tine; căci negustorii tăi erau cei mari ai pămân- 
tului; căci cu vrăjitoria ta au fost înșelate toate neamurile. 

24. Și întru aceasta sângele Profeţilor și al Sfinţilor a fost 
aflat și al tuturor celor înjunghiați pe pământ”. 

Capitolul 19 


1. După acestea am auzit ca glas mare de mulțime multă 
în cer, zicând: „Alliluia! Mântuirea și puterea și slava sunt ale 
Dumnezeului nostru, 

2. că adevărate și drepte sunt judecăţile Sale. Căci a ju- 
decat-o pe curva cea mare, care strica pământul în curvia ei, 
și a răzbunat sângele robilor Săi din mâna ei”. 

3. Și un al doilea glas a zis: „Alliluia! Și fumul ei suie întru 
vecii vecilor”. 

4. Și au căzut bătrânii, cei 24, și cele 4 vietăți, și | s-au 
închinat lui Dumnezeu, Celui șezând pe tron, și zicând: 
„Amin! Alliluia!. 

5. Și glas din tron a ieșit, zicând: „Lăudaţi-L pe Dumne- 
zeul nostru toți robii Săi, și cei care vă temeţi de EI, cei mici 
și cei mari!”. 

6. Și am auzit ca glas de mulțime multă și ca glas de ape 
multe și ca glas de tunete tari, zicând: „Alliluia! Căci a împă- 
rățit Domnul, Dumnezeul nostru, Atotţiitorul. 

7. Să ne bucurăm și să ne veselim și să-l dăm slavă Lui, 
căci a venit nunta Mielului și femeia Sa s-a pregătit pe sine. 

8. Și i-a fost dat ei ca să îmbrace in luminos și curat, căci 
inul este dreptățile Sfinţilor”. 

9. Și el îmi zice mie: „Scrie: «Fericiți sunt cei care au fost 
chemați întru cina nunţii Mielului»!. Și el îmi zice mie: 
„Acestea sunt cuvintele cele adevărate ale lui Dumnezeu”. 

10. Și am căzut înaintea picioarelor sale ca să mă în- chin 
lui. Și el îmi zice mie: „Vezi să nu faci asta! Împreună-rob sunt 
cu tine și cu frații tăi, cei care au mărturia lui lisus. Lui Dum- 


42 


nezeu închină-te! Căci mărturia lui lisus este Duhul profe- 
ției”. 

11. Și am văzut cerul deschis...Și, iată, calul cel alb și Cel 
șezând pe el, chemându-Se credincios și adevărat și în drep- 
tate judecă și Se războiește! 

12. lar ochii Săi erau văpaia focului și pe capul Său erau 
diademele cele multe, având nume scrise, dar și un nume 
scris, pe care nimeni nu l-a cunoscut, afară de EI, 

13. și îmbrăcat cu veșmânt vopsit în sânge și este chemat 
numele Său: „Cuvântul lui Dumnezeu”. 

14. Și Oșştile cele din cer Îi urmau Lui pe cai albi, îm- 
brăcațţi în in alb și curat. 

15. Și din gura Sa iese sabia cu două tăișuri, cea ascuţită, 
pentru ca să lovească neamurile cu ea. Și El le va păstori pe 
ele cu toiag de fier și EI calcă teascul vinului mâniei urgiei lui 
Dumnezeu, al Atotţiitorului. 

16. Și are pe veșmântul și pe coapsa Sa nume scris: „Îm- 
păratul împăraţilor și Domnul domnilor”. 

17. Şi am văzut un Înger care a stat în soare și a strigat 
cu glas mare, zicând tuturor păsărilor care zboară în mijlo- 
cul cerului: „Veniţi, adunaţi-vă spre cina cea mare a lui Dum- 
nezeu, 

18. ca să mâncaţi trupurile împăraţilor, și trupurile căpi- 
tanilor, și trupurile celor tari, și trupurile cailor și ale celor 
care șed pe ei, și trupurile tuturor: și ale celor liberi și ale ro- 
bilor și ale celor mici și ale celor mari!. 

19. Și am văzut fiara și împărații pământului și oștile lor 
adunate ca să facă război cu Cel șezând pe cal și cu oastea Sa. 

20. Și a fost prinzându-se fiara și profetul mincinos 
împreună cu ea - cel care a făcut semne înaintea ei, prin care 
i-a înșelat pe cei care au luat pecetea fiarei și pe cei care se 
închină chipului ei —, și de vii au fost aruncați amândoi întru 
lacul de foc, care arde cu pucioasă. 

21. Și cei rămași au fost omorâţi cu sabia Celui șezând pe 
cal, cu cea care a ieșit din gura Sa, iar toate păsările au fost 
săturate din trupurile lor. 

Capitolul 20 


1. Și am văzut un Înger coborând din cer, având cheia 
abisului și un lanţ mare în mâna sa. 

2. Și acesta l-a prins pe balaur, pe șarpele cel vechi, care 
este diavolul și Satanas, cel care înșală lumea toată, și l-a legat 
pe el mii de ani 

3. și l-a aruncat pe el întru și l-a închis și a pecetluit 
asupra lui, ca să nu mai înșele încă neamurile, până or să se 
sfârșească miile de ani. Și, după acestea, trebuie ca el să fie 
dezlegat pentru puţină vreme. 

4. Și am văzut tronuri și au șezut pe ele și judecata le-a 
fost dată lor. Și acestea erau sufletele celor care le-au fost 
tăiate capetele pentru mărturia lui lisus și pentru cuvântul 
lui Dumnezeu și care nu s-au închinat fiarei, nici chipului ei, 
și nu au luat pecetea pe fruntea și pe mâna lor! Și ei au trăit 
și au împărățit cu Hristos mii de ani. 

5. lar cei rămași din cei morți nu au trăit până să se sfâr- 
șească miile de ani. Aceasta este învierea cea dintâi. 

6. Fericit și Sfânt este cel care își are partea întru în- 
vierea cea dintâi! Asupra acestora moartea cea de-a doua nu 
are putere, ci vor fi preoţii lui Dumnezeu și ai lui Hristos și 
vor împărăţi cu El mii de ani. 

7. Și când are să se sfârșească miile de ani, Satanas va fi 
dezlegat din temniţa lui 

8. și va ieși să înșele neamurile, pe cele din cele patru 
colțuri ale pământului, pe Gog și pe Magog, ca să le adune pe 
ele spre război. Și numărul cărora va fi ca nisipul mării. 

9. Și s-au suit pe lățimea pământului și au înconjurat 
tabăra Sfinților și cetatea cea iubită. Dar a coborât foc din cer, 
de la Dumnezeu, și i-a mistuit pe ei. 

10. Și diavolul, cel care îi înșală pe ei, a fost aruncat întru 
lacul de foc și de pucioasă, unde este și fiara și profetul cel 
mincinos. Și acolo vor fi chinuiţi ziua și noaptea întru vecii 
vecilor. 

11. Și am văzut tronul cel mare, cel alb, și pe Cel șezând 
pe el, de la fața Căruia au fugit pământul și cerul și locul lor 
nu a mai fost aflat. 

12. Și i-am văzut pe cei morţi, pe cei mari și pe cei mici, 
care au stat înaintea tronului și cărțile au fost deschise. Și o 
altă carte a fost deschisă, care este a vieții. Și cei morți au fost 
judecaţi după cele care au fost scrise în cărți, după faptele lor. 

13. Și marea i-a dat pe morţii cei din ea, iar Moartea și 
ladul i-au dat pe morții cei din ele! Și au fost judecați fiecare 
după faptele lor. 

14. Și Moartea și ladul au fost aruncate întru lacul de foc. 
lar aceasta este moartea cea de-a doua: lacul de foc. 

15. Și dacă cineva nu a fost aflat scris în cartea vieţii, a 
fost aruncat întru lacul de foc. 

Capitolul 21 


1. Și am văzut cer nou și pământ nou, căci cerul cel din- 
tâi și pământul cel dintâi au trecut și mare nu mai este încă. 

2. Și pe cetatea cea sfântă, pe lerusalimul cel nou, am 
văzut-o coborând din cer, de la Dumnezeu, gătită ca o mi- 
reasă împodobită bărbatului ei. 

3. Și am auzit glas mare din cer, zicând: „lată, cortul lui 
Dumnezeu este împreună cu oamenii și El va locui împreună 
cu ei și ei vor fi poporul Său și El, Dumnezeu, va fi împreună 
cu ei! 

4. Și va șterge toată lacrima din ochii lor și moartea încă 
nu va mai fi, nici plângerea, nici strigarea, nici durerea încă 
nu vor mai fi, căci cele dintâi au trecut”. 

5. Și Cel șezând pe tron a zis: „lată, pe toate le fac noi!»”. 
Și El îmi zice mie: „Scrie! Căci aceste cuvinte sunt adevărate 
și credincioase”. 

6. Și El mi-a zis mie: „Făcut-am! Eu sunt Alfa și Omega, 
începutul și sfârșitul. Eu celui însetând îi voi da în dar din 
izvorul apei vieții. 

7. Cel care biruie va moșteni toate și îi voi fi lui Dum- 
nezeu și el Îmi va fi Mie fiu. 

8. Dar partea lor, a celor fricoși și necredincioși și pă- 
cătoși și urâţi și ucigași și curvari și vrăjitori și idolatri și a 
tuturor mincinoșilor este în lacul arzând cu foc și cu pu- 
cioasă, care este moartea cea de-a doua”. 

9. Și a venit către mine unul dintre cei 7 Îngeri, cei având 
cele 7 cupe pline cu cele 7 plăgi, cu cele din urmă, și a grăit 
cu mine, zicându-mi: „Vino, căci îți voi arăta ţie femeia, pe 


e, > 


mireasa Mielului 

10. Și m-a dus pe mine în Duhul pe un munte mare și 
înalt și mi-a arătat mie cetatea cea mare, sfântul Ierusalim, 
coborând din cer, de la Dumnezeu, 

1. având slava lui Dumnezeu. lar luminătorul ei era 
asemenea pietrei celei prea cinstite, ca a pietrei de iaspis, 
strălucind ca cristalul, 

12. având zid mare și înalt, având 12 porți și la porţi 
având 12 Îngeri și nume scrise deasupra, care sunt numele 
celor 12 seminţii ale fiilor lui Israil. 

13. Dinspre răsărituri cetatea avea trei porți și dinspre 
miazănoapte avea trei porți și dinspre miazăzi avea trei porți 
și dinspre apusuri avea tot trei porți. 

14. Și zidul cetății având 12 temelii și pe ele fiind înscrise 
12 nume ale celor 12 Apostoli ai Mielului. 

15. Și cel care grăia cu mine avea ca măsură o trestie de 
aur, ca să măsoare cetatea și porţile ei și zidul ei. 

16. Și cetatea este așezată în patru colțuri, iar lungimea 
ei este cât lățimea. Și a măsurat cetatea cu trestia și avea spre 
12.000 de stadii; 12 lungimea și lățimea și înălțimea ei, căci di- 
mensiunile ei este sunt egale. 

17. Și a măsurat apoi zidul ei: avea 144 de coţi, după 
măsura omului, care este și a Îngerului. 

18. Și era zidirea zidului aceluia iaspisul. Și cetatea era 
aurul cel curat, asemenea cristalului celui curat. 

19. Și temeliile zidului cetății erau cu toată piatra cea 
cinstită împodobite. Temelia cea dintâi era iaspisul. A doua 
temelie era safirul. A treia temelie era calcedonia. A patra 
temelie era smaraldul. 

20. A cincea temelie era sardonixul. A șasea temelie era 
sardiul. A șaptea temelie era crisolitul. A opta temelie era 
berilul. A noua temelie era topazul. A zecea temelie era criso- 
prazul. A unsprezecea temelie era iacintul. A douăsprezecea 
temelie era ametistul. 

21. Și cele douăsprezece porţi sunt douăsprezece măr- 
găritare. Fiecare în parte, una câte una, fiecare din porți era 
făcută dintr-un mărgăritar. Și lărgimea cetăţii era aurul cel 
curat, ca cristalul cel strălucitor. 

22. Și templu nu am văzut în ea, căci Domnul Dum- 
nezeu Atotţiitorul este templul ei și Mielul. 

23. Și cetatea nu are nevoie de soare, nici de lună, ca să 
o lumineze pe ea, căci slava lui Dumnezeu a luminat-o pe ea 
și luminătorul ei este Mielul. 

24. Și neamurile vor umbla prin lumina ei și împărații 
pământului aduc slava ei și cinstea neamurilor întru ea. 

25. Și porţile ei nu or să fie închise ziua - căci noapte nu 
va mai fi acolo - 

26. și vor aduce slava și cinstea neamurilor întru ea. 

27. Și nu are să intre întru ea tot cel necurat și făcând 
urâciune și minciună, fără numai cei scriși în cartea vieții 
Mielului. 

Capitolul 22 


1. Și mi-a arătat mie râul cel curat al apei vieţii, luminat 
ca cristalul, ieșind din tronul lui Dumnezeu și al Mielului. 

2. În mijlocul lărgimii ei, și a râului deoparte și de alta, 
este pomul vieţii, făcând 12 roade, în fiecare lună dându-și 
rodul său. Și frunzele pomului sunt spre vindecarea neamu- 
rilor. 

3. Și tot blestemul nu va mai fi încă; și tronul lui Dum- 
nezeu și al Mielului în aceasta va fi; și robii Săi Îi vor sluji Lui 

4. și vor vedea fața Sa; și numele Său va fi pe frunţile lor. 

5. Și noapte nu va mai fi acolo, și nu au nevoie de lu- 
minător și de lumina soarelui, căci Domnul Dumnezeu îi va 
lumina pe ei; și vor împărăţi întru vecii vecilor. 

6. Și îmi zice mie: „Aceste cuvinte sunt credincioase și 
adevărate; și Domnul, Dumnezeul duhurilor Profeţilor, l-a 
trimis pe Îngerul Său, ca să le arate robilor Săi pe cele care 
trebuie să fie în grabă. 

7. Și iată, vin curând! Fericit este cel care păzește cu- 
vintele profeţiei cărții acesteia!”. 

8. Și eu, loannis, sunt cel care aud și care văd acestea. Și 
când am văzut și am auzit, am căzut să mă închin înaintea 
picioarelor Îngerului, care îmi arată mie acestea. 

9. Și Îngerul îmi zice mie: „Vezi să nu faci asta! Îm- 
preună-rob sunt cu tine și cu frații tăi, Profeţii, și cu cei ce 
păstrează cuvintele cărții acesteia. Lui Dumnezeu închină- 
te!. 

10. Și îmi zice mie: „Să nu pecetluiești cuvintele profeției 
cărții acesteia, căci vremea este aproape. 

11. Cel care e nedrept, să nedreptățească încă! Și cel care 
este spurcat, să se spurce încă! Și cel Drept, să facă încă drep- 
tate! Și cel Sfânt, să se sfințească încă! 

12. lată, vin curând, și plata Mea este împreună cu Mine, 
ca să răsplătesc fiecăruia precum va fi fapta sa! 

13. Eu sunt Alfa și Omega, Cel dintâi și Cel de pe urmă, 
Începutul și Sfârșitul. 

14. Fericiți sunt cei care fac poruncile Sale, căci va fi 
puterea lor peste pomului vieții și prin porţi să intre întru 
cetate. 

15. Afară câinii și vrăjitorii și curvarii și ucigașii și ido- 
latrii și tot cel care iubește și face minciuna! 

16. Eu, lisus, l-am trimis pe Îngerul Meu ca să vă măr- 
turisească vouă acestea în Biserici. Eu sunt rădăcina și odrasla 
lui David, steaua cea luminoasă și de dimineață. 

17. Și Duhul și Mireasa zic: «Vino!». Și cel care aude să 
zică: «Vino! ». Și cel însetat să vină! Cel care voiește să ia în 
dar apa vieţii!. 

18. Și eu mărturisesc tot celui care aude cuvintele pro- 
feției cărții acesteia: Dacă cineva are să adauge la acestea, 
Dumnezeu să adauge asupra lui plăgile care au fost scrise în 
cartea aceasta; 

19. și dacă cineva are să scoată din cuvintele cărții pro- 
feției acesteia, Dumnezeu să scoată partea sa de la pomul vie- 
ţii și din cetatea cea sfântă și din cele care au fost scrise în 
cartea aceasta. 

20. Cel care mărturisește acestea zice: „Da, vin curând!”. 
Amin! Da, vino, Doamne lisuse! 

21. Harul Domnului lisus Hristos să fie cu toți Sfinții! 
Amin. 

